Document ID: /roh_data/filtered/fineweb-2-filterrobots_roh.jsonl.gz/70464

Val Müstair e Landquart survegnan promoziun federala
- Glindesdi, 14.12.2015, 13:44
L'Uffizi federal da svilup dal territori sustegna il 2016 in program da promoziun per 20 uschenumnads quartiers che s'engaschan per dapli qualitad da viver. Tranter quels quartiers èn er la Val Müstair e la regiun da Landquart.
Ils projects che vegnan promovids sa distinguan tras ina metoda integrala che resguarda aspects economics, ecologics e socials. Totalmain metta la Confederaziun a disposiziun 300'000 francs per ils projects inoltrads. Ils projects tanschan da la convivenza da generaziuns, sur la furmaziun da spazi liber enfin ad aspects culturals. In aspect impurtant è la participaziun da vischnancas, d’utilisaders dals quartiers sco era dals possessurs da las immobiglias.
15 projects da promoziun vegnan realisads en la Svizra tudestga, 4 en la Svizra romanda ed in en il Tessin. Questa promoziun succeda en connex cun la strategia da persistenza dal Cussegl federal e l'agenda 2030 da l'ONU.
RR novitads 14:00